To naboejendomme på Smerstedvej i Brønderslev Kommune var mellem fredag og mandag udsat for tyveri. Tyven havde specifikt udset sig landmændenes GPS-antenner til deres traktorer. Der blev nemlig neglet to GPS-antenner fra hver ejendom. Kostbare tyvekoster Politiet hører gerne fra folk, der kan have set noget. - Vi kan kontaktes på 114, hvis du har oplysninger i sagen, siger politikommissær ved Nordjyllands Politi Peter Skovbak. GPS-antennerne på den ene ejendom har en værdi af 137.000 kroner. Værdien af de to øvrige GPS-antenner er ikke oplyst. Politiet er netop nu ved at efterforske sagen nærmere.
Politiet beder folk om hjælp til at opklare sagen.